د ارزګان ولایت د افغانی سرې میاشتې ټولنې نماینده ګۍ ریاست کې د مۍ(۸) اتمه د سرو میاشتو او سرو صلیبونو نړۍ واله ورځ د یو لړ شاندارو مراسیمو په ترڅ کې ولمانځل سوه!* یک شنبه د روان ۱۴۴۴ هجری قمری کال د شوالمکرم د میاشتې ۲۳ مه نیټه، چی د ۱۴۰۲ لمریز کال د ثور یا غوایی میاشتې د ۱۴ مې ڼېټې سره سمون لری، د سرو میاشتو او سرو صلیبونو د مۍ(۸) اتمه چی د غورځنګ د کار کوونکو پر کړونو تمرکز او په ټولنه کې د وګړو سره د هغوی د بشری خدمتونو او بېلابېلو بشری کړونو ښکارندوۍ تر 《شعار》 لاندی د بشرپاله خدمتونو بشری کړاونو راکمولو او انسانی کرامت ته د درناوی د هېواد په کچه خپلې هغه ژمنی نوی کوی، چی د دې خیریه بنسټ له تاسیس څخه په ملی او نړیواله کچه د طبیعی او غیری طبیعی پېښځپلو سره کړی دی، په همدې تړاوو د سرو میاشتو او سرو صلیبونو 《نړۍ واله ورځ》د ارزګان ولایت د افغانی سرې میاشتې ټولنې نماینده ګۍ ریاست کې د یو لړ شاندارو مراسیمو په ترڅ کې د بېلابېلو ریاستونو لکه؛ د اطلاعات فرهنګ، کډوالوچارو ، کار ټولنیز چارو او یو شمېر نورو ریاستونو رئیسانو، کار کوونکو او د افغانی سرې میاشتې رضاکارانو ګډون درلودی ولمانځل سوه، غونډه د ارزګان ولایت د دعوت الارشاد مدیر مولوی زین الله صاحب انصاری له لورې د قران عظیم الشان د څو مبارکو ایاتونو په تلاوت ویلو پیل سوه، ورپسی د ارزګان ولایت د اطلاعات کلتور ریاست رئیس اغاولی قریشی د رئیس الوزراء ملا محمد حسن اخند 《پیغام》 د غونډې ګډونوالو ته وا ورولی او له هغه ورسته د افغانی سرې میاشتې ټولنې د ارزګان څانکې رئیس مولوی ثناء الحق حقانی د افغانی سرې میاشتې د عمومی رئیس مولوی 《مطیع الحق خالص پیغام》 وویلی، او د ۱۴۰۱ کال د ټولو مدیریتونو او روغتیایی چارو او بېلابېلو مرستو په تړاوو ئې د غونډې ګډونوالو ته معلومات ورکړه او همدارنګه ئې سرې میاشتې پر یو شمېر نورو موضوعاتو خبری اترې وکړی، له دې سره جوخت د نشراتو او خپرونو مدیریت مدیر عبدالواحد حلیمی د افغانی سرې میاشتې او صلیب سرخ تاریخچه، بسنټېز اصول، په ټولنه کې د بشر پاله خدمتونو په اړه هغوی ته بشپړ معلومات وړاندی کړه. په ورته مهال د کار ټولنیزو چارو ریاست استازی شامحمود احمدی او د کډوالو چارو ریاست یو استازې په هېواد کې د بېوزله هېوادوالو سره د افغانی سرې میاشتې ټولنې پر لاسنیوی او بېلابېلو همکاریو وږغیده او د خپل اړخ څخه ئې د هر راز همکارۍ ټټر ووهلی، غوڼډه د دعوت الارشاد مدیر مولوی زین الله انصاری له لورې د ختم دوعآ په ویلو پای ته ورسیده. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت! 02:49 PM 02:59 PM 2:24 1:41 0:35 7:23 1:05 0:48 03:00 PM 0:51